**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS GYVENTOJŲ IR SPORTO ATSTOVŲ, PASIEKUSIŲ AUKŠTŲ REZULTATŲ SPORTO SRITYJE, SKATINIMO TVARKOS APRAŠO PATVIRTINIMO**

2022 m. gruodžio 22 d. Nr. T1-265

Plungė

Vadovaudamasi Lietuvos Respublikos vietos savivaldos įstatymo 6 straipsnio 29 punktu, 16 straipsnio 4 dalimi ir 18 straipsnio 1 dalimi, Plungės rajono savivaldybės taryba nusprendžia:

1. Patvirtinti Plungės rajono savivaldybės gyventojų ir sporto atstovų, pasiekusių aukštų rezultatų sporto srityje, skatinimo tvarkos aprašą(pridedama).

2. Pripažinti netekusiu galios Plungės rajono savivaldybės tarybos 2017 m. gruodžio 21 d. sprendimą Nr. T1-287 „Dėl Plungės rajono savivaldybės gyventojų ir sporto atstovų, pasiekusių aukštų rezultatų sporto srityje, skatinimo tvarkos aprašo patvirtinimo“.

Savivaldybės meras Audrius Klišonis

PATVIRTINTA

Plungės rajono savivaldybės

tarybos 2022 m. gruodžio 22 d.

sprendimu Nr. T1-265

**PLUNGĖS RAJONO SAVIVALDYBĖS GYVENTOJŲ IR SPORTO ATSTOVŲ, PASIEKUSIŲ AUKŠTŲ REZULTATŲ SPORTO SRITYJE, SKATINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Plungės rajono savivaldybės gyventojų ir sporto atstovų, pasiekusių aukštų rezultatų sporto srityje, skatinimo tvarkos aprašas (toliau – Aprašas) nustato asmenų, komandų, pasiekusių aukštų rezultatų sporto srityje, juos parengusių trenerių skatinimo tvarką: paraiškų pateikimo, jų svarstymo, piniginių premijų skyrimo ir mokėjimo procedūras.
2. Tikslas – skatinti rajono gyventojų sportinę veiklą, skatinti rajono gyventojus, pasiekusius aukštų rezultatų savo veiklos srityje bei juos paruošusius trenerius ir skirti jiems pinigines premijas (toliau – Premijos).
3. Lėšos piniginėms Premijoms skiriamos iš Savivaldybės biudžeto Ugdymo kokybės, sporto ir modernios aplinkos užtikrinimo programos priemonės „Sporto projektų rėmimas“.
4. Gauti Premijas turi teisę asmenys (gyventojai) ir komandos, atstovaujančios Plungės rajono savivaldybei.

**II SKYRIUS**

**PARAIŠKŲ PATEIKIMO TVARKA**

1. Kandidatus Premijai gauti gali siūlyti sporto įstaigos, visuomeninės sporto organizacijos, Švietimo ir sporto skyrius, patys sportininkai arba jų įstatyminiai atstovai, sporto komandos.
2. Paraiškos Premijai už einamaisiais metais pasiektus rezultatus gauti teikiamos nuo gruodžio 1 d. iki gruodžio 10 d.

61. Paraiškos Premijai už praėjusiais metais pasiektus rezultatus gauti teikiamos nuo sausio 1 d. iki sausio 10 d. (Šio punkto nuostatos taikomos tik teikiant paraiškas už 2022 metus).

1. Savivaldybės administracijos Švietimo ir sporto skyrius apie paraiškų priėmimą ir nustatytos formos paraišką (priedas) Premijai gauti skelbia Savivaldybės interneto svetainėje [www.plunge.lt](http://www.plunge.lt).

8. Užpildytos paraiškos gali būti teikiamos:

8.1. originaliu parašu pasirašytos, teikiamos adresu Plungės rajono savivaldybės administracijos Bendrųjų reikalų skyriui Vytauto g. 12, Plungė (115 kab.)

8.2. kvalifikuotu elektroniniu parašu pasirašytos arba pasirašytos originaliu parašu ir skenuotos teikiamos el. p. adresu [savivaldybe@plunge.lt](mailto:savivaldybe@plunge.lt).

1. Kartu su paraiška turi būti pateikti dokumentai, įrodantys varžybų rangą (varžybų nuostatai, protokolai).
2. Paraiška, pateikta pasibaigus nustatytam paraiškų priėmimo terminui, nesvarstoma.

**III SKYRIUS**

**PINIGINIŲ PREMIJŲ SKYRIMO KRITERIJAI IR DYDIS**

1. Lentelėje nurodyti maksimalūs piniginiai apdovanojimai skiriami:

|  |  |  |  |
| --- | --- | --- | --- |
| Sporto varžybų pavadinimas | Iškovota vieta ir skiriamo piniginio apdovanojimo dydis (eurais) | | |
| pirmoji | antroji | trečioji |
| Lietuvos Respublikos čempionatai | 500 | 300 | 200 |
| Lietuvos jaunimo čempionatai | 400 | 200 | 150 |
| Lietuvos jaunių čempionatai | 300 | 150 | 100 |
| Lietuvos Respublikos taurės varžybos | 200 | 100 | 50 |

11.1. olimpinių sporto šakų individualių ir komandinių rungčių, sportinių žaidimų sportininkams, nepriklausomai nuo varžovų skaičiaus;

11.2. neolimpinių sporto šakų sportininkams, jeigu sporto varžybose dalyvauja ne mažiau kaip 16 varžovų, atstovaujančių ne mažiau kaip 10 rajonų ir (ar) miestų.

12. Už komandinį sporto laimėjimą kiekvienam komandos nariui (sportininkui) skiriamas piniginis prizas, kuris komandai apskaičiuojamas Piniginių prizų dydžių lentelėje nurodytą piniginio prizo dydį dauginant iš oficialaus komandos arba komandinės rungties sportininkų skaičiaus.

13. Treneriams skiriami 50 procentų sportininko gauto piniginio apdovanojimo dydžio piniginiai apdovanojimai. Treneriams piniginiai apdovanojimai skiriami tik už didžiausią sportininko laimėjimą tose pačiose rungtyse. Jeigu tose pačiose varžybose keli trenerio auklėtiniai laimi piniginius apdovanojimus, jų treneriui tenka už kiekvieną sportininką perpus mažesni piniginiai apdovanojimai.

14. Jeigu sportininką rengia keli treneriai, piniginis apdovanojimas dalijamas lygiomis dalimis.

15. Neakivaizdinių varžybų, modelių sporto šakų varžybų piniginiai apdovanojimai sportininkų treneriams neskiriami.

16. Piniginiais apdovanojimais vertinamos tik tos komandinės rungtys, kurių varžybų rezultatai nėra individualių rungčių rezultatų suma (t. y. už kuriuos sportininkas nėra gavęs piniginio apdovanojimo).

17. Piniginiai prizai 25 procentais mažinami už sporto laimėjimus antrame, 50 procentų – trečiame pagal pajėgumą sporto šakos lygmenyje.

18. Premija mokama už vienerių kalendorinių metų pasiekimus.

**IV SKYRIUS**

**SPRENDIMŲ PRIĖMIMO TVARKA**

19. Pretendentų Premijai gauti pateiktas paraiškas ir kartu pateiktus dokumentus bei kitas reikšmingas aplinkybes vertina Plungės rajono savivaldybės Sporto taryba ir teikia siūlymus Savivaldybės administracijos direktoriui dėl konkrečių premijų dydžių skyrimo.

20. Jeigu komanda ar sportininkas tais pačiais metais keliose sporto varžybose pasiekia rezultatą, suteikiantį teisę gauti premiją, tai piniginis apdovanojimas skiriamas už didžiausią rezultatą.

21. Premijos suma pervedama į piniginės premijos gavėjo sąskaitą.

**V SKYRIUS**

**BAIGIAMOSIOS NUOSTATOS**

22. Šis Aprašas gali būti keičiamas, naikinamas Sporto tarybos teikimu Savivaldybės tarybos sprendimu.

**\_\_\_\_\_\_\_\_\_\_\_\_\_\_\_\_\_\_\_\_\_**

Plungės rajono savivaldybės gyventojų ir sporto atstovų,

pasiekusių aukštų rezultatų sporto srityje,

skatinimo tvarkos aprašo

priedas

**PARAIŠKA SKATINIMO PREMIJAI UŽ PASIEKTUS AUKŠTUS REZULTATUS SPORTO SRITYJE GAUTI**

**20\_\_ m.\_\_\_\_\_\_\_\_\_\_\_\_\_\_\_\_\_\_\_\_\_ d.**

**1. INFORMACIJA APIE PAREIŠKĖJĄ**

1.1. juridinio asmens pavadinimas / fizinio asmens vardas, pavardė \_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1.2. adresas **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1.3. telefonas \_\_\_\_\_\_\_\_\_\_\_\_\_\_, el. paštas **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2. INFORMACIJA APIE KANDIDATĄ (-US)**

2.1. siūlomas kandidatas (-ai) (vardas (-ai), pavardė (-ės)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.2. kandidato (-ų) veiklos sritis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.3. darbovietė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.4. adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.5. telefonas \_\_\_\_\_\_\_\_\_\_\_\_\_\_, el. paštas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.6. banko rekvizitai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.7. kandidato treneris \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. KANDIDATO (-Ų) PASIEKTI REZULTATAI**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**4. KITA INFORMACIJA, REIKŠMINGA KANDIDATO (-Ų) REZULTATUI PAGRĮSTI**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**5. PRIDEDAMI DOKUMENTAI:**

5.1. dokumentai, kurie patvirtina pasiekimus, laimėtą prizinę vietą (išvardyti)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

5.2. dokumentai, įrodantys varžybų rangą (varžybų nuostatai, protokolai ir pan.; išvardyti)

(paraišką teikiančio fizinio asmens vardas, pavardė, parašas / juridinio asmens pavadinimas, vadovo pareigos, parašas, vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_