**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL NEGYVENAMŲJŲ PATALPŲ PANAUDOS SUTARTIES PRATĘSIMO**

2022 m. gruodžio 22 d. Nr. T1-288

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu ir 2 dalies 7 punktu, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14 „Dėl savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“, 36 ir 41 punktais bei atsižvelgdama į Lietuvos šaulių sąjungos Žemaitijos šaulių 8-osios rinktinės 2022 m. gruodžio 13 d. prašymą Nr.65, Plungės rajono savivaldybės taryba nusprendžia:

1. Pratęsti iki 2028 m. sausio 10 d., 2018 m. sausio 10 d. Savivaldybės turto panaudos sutartį su Lietuvos šaulių sąjungos Žemaitijos šaulių 8-ąja rinktine (teisinė forma – asociacija) Nr. BT6-02-02 dėl Savivaldybei nuosavybės teise priklausančių negyvenamųjų patalpų, esančių Vytauto g. 7-14, Plungėje (registro įrašo numeris 80/13592, unikalus numeris 6893-5001-5018:0011, kadastrinių matavimų bylos Nr. 24784/2160, pastatas, kuriame yra patalpos, pažymėtas 2B2p), pažymėtų indeksu 14-21 (17,60 kv. m), su dalimi bendro naudojimo patalpų, pažymėtų indeksais: 14-2 (0,23 kv. m), 14-3 (0,32 kv. m), 14-32 (0,87 kv. m), 14-33 (2,23 kv. m), bendras plotas – 21,25 kv. m.
2. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją, pasirašyti papildomą susitarimą su Lietuvos šaulių sąjungos Žemaitijos šaulių 8-ąja rinktine prie sprendimo 1 punkte nurodytos turto panaudos sutarties.

Savivaldybės meras Audrius Klišonis